વેક્સ કરાવ્યા બાદ, કાળજી લેતા છતાં પણ તમને જો કોઇ આડઅસર થાય તો તેના માટે કેટલાક ઉપાયો છે. જે જગ્યા પર દાણા થઇ ગયા હોય તે જગ્યા પર એન્ટી બાયોટીક ક્રીમ અથવા લોશન લગાવો જેનાથી ખણ નહી આવે. હવે બજારમાં વેક્સ બાદ લગાડવા માટે જેલ પણ મળી રહે છે. જો વેક્સ બાદ ફોલ્લી થઇ ગઇ હોય તો એ જગ્યા પર થોડા દિવસ સાબુ લગાવશો નહી. જો આડઅસર થઇ હોય તો ઢીલા કપડા પહેરવાનો આગ્રહ રાખો. અને જો વધુ પ્રોબ્લેમ હોય તો બરફનો ઉપયોગ કરો, પરંતુ બરફ લગાવ્યા બાદ ક્રીમ લગાવવાનું ભૂલશો નહી. તમે નાળિયેરનું તેલ પણ લગાવી શકો છો. એક વાતનું ખાસ ધ્યાન રાખો કે દાણા કે ફોલ્લી થઇ હોય તેને નખથી ખણશો નહી કારણ કે એનાથી ફોલ્લી પાકી જશે અને ડાઘ પડવાની પણ શક્યતા રહે છે. જો તમે પાર્લર જવા ન માગતા હોવ તો ઘરે પણ વેક્સ બનાવીને તમે ઘરે જાતે જ વેક્સ કરી શકો છો. સુગર વેક્સ, હળદરની પેસ્ટ, લેમન અને સુગર કેન વેક્સ, મુલતાની માટીની પેસ્ટ, ચણાનો લોટ, મધ અને ચોખાનો લોટ મિક્સ કરીને પણ તમે હેર રીમુવર પેસ્ટ બનાવી શકો છો.